༄༅།  ། གཏོར་ཆེན་གྱི་ལོ་རྒྱུས་དང་ཆོ་ག་བཞུགས།  ། ༄༅།  ། བླ་མ་དམ་པའི་ཞབས་ལ་ཕྱག་འཚལ་ལོ།  ། འདིའི་ལོ་རྒྱུས་ནི།  བ་རི་ལོ་ཙཱ་བ་བལ་ཡུལ་དུ་བྱོན་ནས།  པཎྜི་ཏ་ཞིག་སྤྱན་དྲངས་ནས་བྱོན་པ་དང་།  གསེར་མེད་ནས་པུ་རངས་སུ་བྱོན་པ་དང་།  བཙད་པོ་རྩེ་ལྡེ་དང་མཇལ་ནས།  རྒྱལ་པོ་ལ་དབང་བསྐུར་བྱས་ཆོས་བཤད་པས་རྒྱལ་པོས་གསེར་གུང་(《¡¶ལུ》¡-གུང་)སྲང་བརྒྱ་ཐམ་པ་ཕུལ་སྐད།  དེ་རྣམས་པཎྜི་ཏས་ཚགས་བྱས་ནས།  བླ་མ་བདག་ལའང་བག་ཙམ་ཞིག་གནང་བར་ཞུ་བྱས་པས།  མ་གནང་བར་སླར་རྒོལ་བ་ལོག་པ་བྱེད་དུ་བྱུང་སྐད།  ཤིན་ཏུ་སུན་ནས་པཎྜི་ཏ་བལ་ཡུལ་དུ་སྐྱེལ་དུ་བྱོན་སྐད༑  དེ་ནས་བལ་ཡུལ་དུ་སླེབ་ཀའི་ཡུལ་དུ་མུ་སྟེགས་ཀྱི་པཎྜི་ཏ་སྐལ་ལྡན་རྒྱལ་པོ་ཞེས་བྱ་བ་ཞིག་དང་ཕྲད་ནས།  ཁོ་ན་རེ།  ཁྱོད་ཀྱིས་ངའི་ལོ་ཙཱ་བ་གྱིས་ལ་བོད་དུ་འགྲོ་དགོས་ཟེར་ནས་བྱུང་སྐད།  དེ་ལ་བླ་མས་མི་བྱེད་བྱས་པས།  ཁོང་ན་རེ།  ངས་མུ་སྟེགས་པའི་ཆོས་མི་བཤད་པར།  སངས་རྒྱས་པའི་ཆོས་བཤད་ཀྱིས་ཟེར་ཡང་༑  བླ་མས་མ་གསན་པས།  ཁོ་ན་རེ།  ཁྱོད་ལ་མཐུ་བྱེད་ཟེར་ནས།  བླ་མས་ངས་ཁྱོད་ལ་ཉེས་པ་བྱས་པ་ནི་མེད།  མཐུ་བྱ་ཐབས་མེད་བྱས་ནས་རྒྱ་གར་དུ་བྱོན་སྐད༑  དེ་ནས་བླ་མ་རྡོ་རྗེ་གདན་པ་དང་མཇལ་ནས་ཆོས་གསན་ཅིང་ཡོད་པ་དང་།  བླ་མ་ན་རེ་ཁྱོད་ལ་མུ་སྟེགས་ཀྱི་གནོད་པ་ཡོང་བར་འདུག་གསུངས་པས།  མི་ཡོང་ངམ་མིན་ལགས་ཞུས་པས།  ཡོང་བར་འདུག་གསུངས།  འོ་ན་བལ་ཡུལ་དུ་མུ་སྟེགས་སྐལ་ལྡན་རྒྱལ་པོ་ཞེས་བྱ་བ་དེ་དང་ཕྲད་ནས་འདི་ལྟར་བྱུང་ལགས་ཞུས་པས༑  བྷ་ཡ་ན་སའི་སྔགས་དང་གཏོར་མ་འདི་གནང་ནས།  བྷ་ཡ་ནའི་སྔགས་བཟླས༑  གཏོར་ཆེན་ལན་གསུམ་བཏང་བས་ཐ་མ་ལ་ཁོ་ཤི་སྐད།  དེས་ན་འདི་བྱིན་རླབས་ཆེ་བ་ཡིན་གསུང་ངོ་།  ། (《¡¶ཞ》¡+